**LĒMUMS**

Liepājā

|  |  |
| --- | --- |
| 2022.gada 21.jūlijā |  Nr.295/11(prot. Nr.11, 32.§) |

Par Liepājas Jūras sauszemes piekrastes

joslas (vieta Nr.D5) daļas zemes nomas

tiesības izsoles rezultātu apstiprināšanu

Lai apstiprinātu izsoles rezultātus, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Zemes pārvaldības likuma 15.panta otro daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32., 43. un 44.punktu, Liepājas valstspilsētas pašvaldības domes 2022.gada 19.maija lēmumu Nr.193/9 "Par Liepājas Jūras sauszemes piekrastes joslas (vieta Nr.D5) daļas atkārtotu zemes nomas tiesības izsoli", Liepājas Jūras sauszemes piekrastes joslas (vieta Nr.D5) daļas zemes nomas tiesības izsoles noteikumu 7.3.punktu, izskatot SIA "Hotel Jūrnieku Ligzda" 2022.gada 3.jūnijā pulksten 11.13 iesniegto piedāvājumu Jūras sauszemes piekrastes joslas (vieta Nr.D5) daļas zemes nomas tiesības izsolei, Liepājas valstspilsētas pašvaldības Nekustamo īpašumu konsultatīvās komisijas 2022.gada 7.jūnija lēmumu zemes nomas tiesības izsoles protokolā (sēdes protokols Nr.11, 1.#) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 14.jūlija lēmumu (sēdes protokols Nr.7), Liepājas valstspilsētas pašvaldības dome **nolemj:**

1. Apstiprināt Liepājas Jūras sauszemes piekrastes joslas (kadastra Nr.1700 040 0428) daļas 600 kv.m platībā (vieta Nr.D5) zemes nomas tiesības 2022.gada 7.jūnija izsoles rezultātus.

2. Uzdot Liepājas pilsētas pašvaldības iestādei "Nekustamā īpašuma pārvalde" veikt nepieciešamās darbības zemes nomas līguma noslēgšanai ar SIA "Hotel Jūrnieku Ligzda" (reģistrācijas Nr.42103087142; juridiskā adrese: "Pērkones Jūrmala", Pērkone, Nīcas pagasts, Dienvidkurzemes novads) par Liepājas Jūras sauszemes piekrastes joslas daļas nomas tiesību uz 5 (pieciem) gadiem, nosakot nosolīto nomas maksu 2,51 EUR (divi *euro* 51 cents) par 1 kv.m gadā. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja SIA "Hotel Jūrnieku Ligzda" 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas valstspilsētas pašvaldības domes 2022.gada 19.maija lēmums Nr.193/9 "Par Liepājas Jūras sauszemes piekrastes joslas (vieta Nr.D5) daļas atkārtotu zemes nomas tiesības izsoli" zaudē spēku.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam, Sabiedrisko attiecību un mārketinga daļai |